### Beslutningstema

Det skal besluttes om der skal meddeles dispensation til placering af skur.

### Sagsfremstilling

Forvaltningen har modtaget ansøgning om dispensation til placering af et skur på overnævnte adresse matr.nr. 63c, [adresse] under Tønder.

Ejendommen er omfattet af lokalplan nr. 4.08 for et nyt boligområde i den østlige del af kvarteret [adresse], hvor der i § 9.2 bestemmes at, i skel mellem grundene etableres en fritvoksende, tæt og 5-6 meters bred hegnsbeplantning bestående af forskellige buske og træer, heriblandt også frugttræer og frugtbuske. Beplantningen skal bevares og plejes som markhegn.

Der søges om dispensation fra lokalplanen, da ejer ønsker at placere skuret med en afstand på 1 m til skel mod nord, og hegnbeplatningen mellem de to grunde vil dermed kun være mellem 2 og 3 meter.

Beplantningsbæltet er et af tiltagene i lokalplanen for at skabe et grønt præg i området. Hvor der udover beplatningsbælterne er græsarealer/lunde ud mod vejarealerne samt et grønt område med en sø i den sydlige ende af lokalplanområdet. Lokalplanområdet grænser mod øst op til [adresse].

I forbindelse med byggemodning af lokalplanområdet har Tønder kommune etableret beplantningsbælterne mellem grundene. Beplatning og grønne arealer er en stor del af lokalplanområdets karakter.

Sagen har været sendt i nabohøring, der er ikke kommet nogle bemærkninger ind.

### Lovgrundlag

Planloven

### Indstilling Fagchefen for Plan og Udvikling indstiller,

|  |  |
| --- | --- |
| at | der meddeles afslag på ansøgningen. |

### Beslutning

Indstillingen godkendt.